OzLabs/hebrew-wiki-articles huggingface dataset:
מנעל אוויר

בתוך מנעל האוויר של [[מעבורת החלל אטלנטיס (STS-125) לפני יציאה לפעילות חוץ רכבית.]]
איור מ"אלבום הטיסה לחלל" של ה[[מדען הרוסי קונסטנטין ציולקובסקי מ־1933, המראה טייס חלל יוצא מחלליתו באמצעות מנעל אוויר.]]
מנעל אוויר (מאנגלית: Airlock) הוא התקן אשר מאפשר מעבר בני אדם וחפצים מכלי מדוחס לסביבה המקיפה אותו, תוך מזעור שינוי הלחץ בכלי ואובדן האוויר ממנו. המנעל כולל תא קטן בעל שני פתחים הרמטיים, אשר אינם יכולים להיות פתוחים באותה העת. מנעל האוויר עשוי לשמש גם מתחת למים כדי לאפשר מעבר בין סביבה מדוחסת בתוך כלי שיט אל המים שמחוצה לו, אז יכול מנעל האוויר להכיל או אוויר או מים, וגם לשמש למעבר בין סביבות גזים שונים, ולאו דווקא לחצים שונים, כדי לצמצם או למנוע את ערבוב הגזים.

==אופן פעולה==
לפני פתיחת דלת כלשהי, מצב מנעל האוויר – האזור שבין שתי הדלתות – מושווה למצב שמעבר לדלת העומדת להיפתח.

אם מדובר בצוללן היוצא מצוללת, לפני כניסת הצוללן למנעל האוויר, ימולא זה באוויר. עם כניסת הצוללן למנעל האוויר וסגירת הדלת מאחוריו, ימולא מנעל האוויר במים, ורק אז יוכל הצוללן לצאת אל המים. כשירצה הצוללן לחזור לצוללת ימולא מנעל האוויר במים, אחר כך ייכנס הצוללן למנעל האוויר, ואחרי שיסגור את הדלת המובילה אל המים, יוכל התא להתרוקן מהמים ולהתמלא באוויר, אז יוכל הצוללן לפתוח את הדלת המובילה לפנים הצוללת.

אם מדובר בטייס חלל היוצא מחלליתו, לפני כניסתו למנעל האוויר, ימולא זה באוויר. עם כניסת טייס החלל למנעל האוויר וסגירת הדלת מאחוריו, ירוקן המנעל מהאוויר ואז יוכל טייס החלל לפתוח את דלת המנעל המובילה אל מחוץ לחללית. כשירצה להיכנס חזרה לחלליתו ירוקן מנעל האוויר מאוויר, אז יוכל טייס החלל להיכנס למנעל, וכשיסגור אחריו את הדלת המובילה לחלל, ימולא המנעל באוויר, אז הוא יוכל לפתוח את הדלת המובילה לחללית.

בשני המקרים המצוינים, על האדם היוצא למים או לחלל להיות מצויד בהתאם – חליפת צלילה או חליפת חלל.

אם מדובר באדם העובר ללא חליפת לחץ בין שני תאים הנמצאים בלחצים שונים, כאשר הוא נמצא בתוך מנעל האוויר, המנעל ישנה את הלחץ בתוכו באיטיות, כך שהאדם יוכל להסתגל לאט ללחץ אליו הוא עובר.

==שימושים==
החדר הנקי מצוי מעבר לדלת הפנימית, היכן שהתאורה כתומה.]]
מנעל אוויר ב[[מערת הנטיפים (שורק) הנמצא ביציאה, ומווסת את הלחות. ניתן להבחין במתזי מים בתקרה.]]
מנעלי אוויר משמשים ב:
* תעופה – ישנם מטוסים בהם קיים מנעל אוויר המשמש לצניחה חופשית או ליציאת חרום.
* חלליות ותחנות חלל – לשמור על האוויר שבתוך רכב החלל כאשר אדם יוצא לפעילות חוץ רכבית.
* צוללות (וכלים תת־מימיים אחרים כדוגמת פעמון צלילה) – לאפשר יציאת צוללנים מהצוללת אל המים וחזרה.
* תאי לחץ – לאפשר יציאה וכניסה אליהם תוך שמירה על הלחץ בתוכם.
* חדרים נקיים – לאפשר כניסה ויציאה מהם ללא זיהום האוויר בחדר.
* מיקרוסקופ אלקטרונים – לאפשר הכנסת והוצאת אובייקטים להגדלה מהמיקרוסקופ, בתוכו שורר ריק.
* באזורים מסוכנים, כגון כורים גרעיניים ומעבדות ביוכימיות, כדי למנוע דליפת חלקיקים מסוכנים החוצה, זאת על ידי שמירת האזור בלחץ אוויר נמוך.

==התקנים דומים==
* במזג אוויר קר או חם, שתי דלתות המסודרות בצורה של מנעל אוויר, כל עוד אינן קרובות מדי אחת לשנייה, יכולות לשמש לשמירת החום או הקור בתוך המבנה. דלתות מסתובבות מבוססות על אותו עיקרון.
* ישנם חנויות תכשיטים ובנקים להם שתי דלתות המשמשות להאטת, ובמקרה הטוב מניעת, בריחת גנבים.
* בחוות פרפרים ובכלובי ציפורים נעזרים בשתי דלתות כדי למנוע את בריחת הפרפרים או הציפורים.

==ראו גם==

* דלת אש

קטגוריה:דלתות
קטגוריה:האדם בחלל
הסולל

הלוגו של גליונות 5-1, צויר בעט ודיו
איור עטיפת המהדורה המדעית המהודרת של כתב העת הסולל, כולל את לוגו גיליון 6
הסּוֹלֵל, כלי מבטא לפועלי העבודות הציבוריות, היה כתב עת של פועלים וחלוצים בתקופת העלייה השלישית, פועלי העבודות הציבוריות של ממשלת המנדט הבריטי בארץ ישראל, אשר ראה אור במהלך שנת תרפ"א, 1920–1921.
==עריכה, תכנים, משתתפים==
"הסולל" נערך על ידי הסופר יוסף חיים ברנר כאשר ישב במחנה מגדל של גדוד העבודה, ולימד את חברי הגדוד שיעורים בתחומי מדעי הרוח; יחד עמו, וגם לאחר הרצחו במאורעות תרפ"א 1921, ערך את "הסולל" שמואל גולדזייגר-סבוראי, אז חבר גדוד העבודה ולאחר מכן חבר קיבוץ תל יוסף. 
רוב הגליונות עסקו בחיי החלוצים והפועלים, ובמיוחד בענייני העבודות שהועסקו בהן. רבים מפועלי העבודות הציבוריות הועסקו בסלילת כבישים; אחרים בחקלאות ובבניין צריפים ובתי אבן. רובם היו גברים ומיעוטם נשים, צעירים בשנות העשרים לחייהם, עולים חדשים ממזרח אירופה, וחלק ניכר מהם היו בוגרי תנוער נוער והכשרה: "השומר הצעיר" ו"החלוץ". הגליונות כללו גם מבעים ספרותיים והצעות לתרגום מונחים מתחומי העבודות שעסקו בהם.

בכתב העת השתתפו רבים מאנשי העלייה השנייה ועולי העלייה השלישית החדשים בארץ, אשר היו פועלים או מנהיגים במפלגות הפועלים: "אחדות העבודה" ו"הפועל הצעיר", אנשי השומר הצעיר וחברי גדוד העבודה, רובם ככולם אנשי תנועת העבודה, בהם: ברל כצנלסון, דב הוז, אליהו גולומב, דוד רמז, יהודה אלמוג, יהודה ארז, משה סורקין, אהרן ציזלינג, צבי לופט, מרדכי שנהבי, נתן חרובי, מאיר יערי, יצחק לנדוברג-שדה, מנחם אלקינד, שלמה לבקוביץ-לביא, צבי נדב, יצחק בן-צבי, מניה שוחט וישראל שוחט.

ברנר קבע את אופיו העברי הרהוט של "הסולל" ותרם למילונֵי המונחים שתורגמו משפות זרות לעברית והוספו אל גליונות "הסולל"; הוא השפיע על האופי והסגנון הספרותי, אך החף ממליציות יתר, של הרשימות, הפרוטוקלים וההצעות, שהובאו בכתב העת.

==גליונות, הפקה, מהדורה מדעית==
הסולל כלל שישה גליונות; אל כולם צורף בראשם הכיתוב: "יוצא לאור על ידי ועדות-התרבות של מחנות הכבישים טבחה-צמח".
* גיליון מס' 1 ראה אור בט"ו בטבת תרפ"א (26 בדצמבר 1920).
* גיליון מס' 2 ראה אור בכ' בשבט תרפ"א (29 בינואר 1921).
* גיליון מס' 3 ראה אור באדר ב' תרפ"א. 
* גיליון מס' 4, ראה אור בז' בניסן תרפ"א.
* גיליון מס' 5, ראה אור בניסן-אייר תרפ"א.
* גיליון מס' 6, ראה אור בב' בתמוז תרפ"א, 8 באוגוסט 1921 (התאריך הלועזי צוין בו).

חמשת חוברות נכתבו בעט ודיו ושוכפלו בהקטוגרף; ובשל כך צבען של האותיות היה כחול-סגול. רק החוברת השלישית הוקלדה במכונת כתיבה, שכן הייתה מעין פרסום לפעילות "המשרד לעבודות ציבוריות ולבנין" של ההסתדרות הכללית, שהוקם בדצמבר 1920.

גליונות הסולל ראו אור בעריכתו המדעית של חיים גולן, בהוצאת יד טבנקין הנמצאת באפעל, בשנת 1991.

==ראו גם==
* כביש טבריה-צמח

קטגוריה:כתבי עת בעברית
קטגוריה:ציונות סוציאליסטית
קטגוריה:העלייה השלישית
קטגוריה:היישוב: כתבי עת
מערכת הפעלה דמוית יוניקס

מערכת הפעלה דמוית יוניקס (באנגלית: Unix-like מסומנת לעיתים UN*X או nix*) היא מערכת הפעלה בעלת התנהגות או ארכיטקטורה דומה לאחת מגרסאות מערכת ההפעלה יוניקס. אין תקן או הגדרה חד-משמעית למערכת הפעלה בעלת התואר דמוית יוניקס.

מערכת יוניקס פותחה במקורה כמערכת לא מסחרית על ידי חברת AT&T מכיוון שעד שנת 1984 חברת AT&T הייתה מונופול בתחום הטלפוניה והוטלו עליה מגבלות שונות. החל מאמצע שנות השבעים הפכה מערכת ההפעלה יוניקס להיות מערכת פופולרית באקדמיה. היא הפכה להיות גם לבסיס לתוכניות לימודים שונות למערכות הפעלה ואנשים רבים הכירו את קוד המקור שלה.

המונח יכול לכלול מערכות הפעלה מבוססות קוד-פתוח, אשר פותחו על-פי דגם יוניקס של מעבדות בל, וכן מערכות הפעלה המכילות קוד מקור של יוניקס, ובעלות הסימן המסחרי הרשמי שלה.

השימוש בשם נפוץ בשל היותו של השם UNIX שם רשום (במקור על ידי AT&T)

==מערכות הפעלה דמויות יוניקס==
בשנות ה־80 של המאה העשרים נוצרו גרסאות רבות של מערכת יוניקס. יצרנים רבים שיווקו גרסה משל עצמם. בין הגרסאות הנפוצות מאותה התקופה:
*AIX
*HP-UX
*סולאריס
*SunOS
*IRIX

===משפחת BSD===
BSD הם ראשי התיבות של Berkeley Software Distribution: מימוש חלופי של יוניקס שנוצר ותוחזק באוניברסיטת קליפורניה בברקלי. בתחילה הוא התבסס על קוד המקור של יוניקס אבל בשנות השמונים שוכתבו חלקים גדולים והולכים שלו. כחלק מחוזה עם DARPA נכתב כחלק מ־BSD המימוש הראשון של פרוטוקול התקשורת TCP/IP. מהסיבה הזו פרסמו אנשי ברקלי גרסה חופשית של קוד הרשת בשם BSD/Net. עקב הפופולריות הרבה לה זכה הקוד, מימשו אנשי ברקלי מחדש חלקים נוספים של המערכת ופרסמו גרסה כמעט מלאה של המערכת בשם BSD/Net. בשלב זה התפצל הפיתוח בין מספר חברות מסחריות (שנעלמו במרוצת השנים) ומיזמי מתנדבים שונים שהעיקריים בהם הם:

*FreeBSD 
*NetBSD
*OpenBSD

מערכת OS X (להבדיל ממערכת ההפעלה הישנה יותר של אותה החברה: Mac OS) מבוססת בחלקה גם היא על קוד BSD.

===משפחת לינוקס===
בשנת 1991 כתב לינוס טורבאלדס ליבת מערכת הפעלה בשם לינוקס. כיום השם מתייחס בדרך כלל לאוסף של תוכנות מסביב לאותה ליבה: הפצות לינוקס. יש הפצות רבות, ביניהן:
*דביאן גנו/לינוקס
*אובונטו
*אופן סוזה 
*רד האט 
*פדורה

==מימושי יוניקס חלופיים==
* BSD - במקור מבוסס על הקוד של AT&T, אולם עם השנים הם החליפו חלקים גדלים והולכים מההפצה במימושים עצמאיים, עד שבסוף שנות השמונים התקבלה ההפצה החופשית BSD/Net. לא מעט מערכות, חופשיות (כגון FreeBSD ו־OpenBSD) וקנייניות (כגון Mac OS X) מבוססות על BSD.
* מיניקס - מימוש עצמאי לצרכים אקדמיים של הפרופסור ההולנדי אנדרו טננבאום. נועדה להדגים מערכת עם מיקרו-ליבה.
* גנו - מימוש מחדש של רוב כלי המערכת, חוץ מהליבה עצמה (HURD), שפיתוחה התעכב.
* לינוקס - מערכת הפעלה שבסיסה הוא אוסף התוכנות של גנו עם ליבת לינוקס (ליבה).

==קישורים חיצוניים==

==הערות שוליים==

*
בנימין אטיאס

הרב בנימין (בינו) אטיאס (נולד בשנת תשכ"ח, 1968) הוא הרב הראשי הספרדי ואב"ד בפתח תקווה.

==קורות חייו==
נולד בבני ברק, כחודשיים לאחר שהוריו עלו ממרוקו עם שלושת ילדיהם הגדולים. אביו, הרב חיים אטיאס, הוא ממנהלי סמינר אור החיים בבני ברק. אמו, פדות, היא בתו של הרב רפאל ברדוגו, שהיה מזקני רבני מקנס שבמרוקו. גדל בבני ברק, למד בישיבת משכן יעקב בחיפה ולאחר מכן בישיבת "היכל התורה" (פרשבורג) בירושלים. בשנת 1990 נישא לאורלי קקון.

לאחר נישואיו למד לרבנות ודיינות בכולל "הליכות עם ישראל" בקריית אונו. שימש גם כמשגיח כשרות ומפקח מטעם הרבנות פתח תקווה ובד"ץ בית יוסף.

בשנת 1995 הוסמך לרבנות ובשנת 2002 קיבל כושר לדיינות. כיהן כדיין בית הדין לממונות בקריית אונו בראשות הרב רצון ערוסי. בשנת 2004 עלה שמו כמועמד לדיינות בבית הדין הרבני, ובשנת 2007 התמנה לדיין מטעם הרבנות הראשית לישראל וכיהן בבית הדין הרבני בתל אביב.

הרב אטיאס היה חבר מכון "המאור" בראשות הרב דניאל ביטון, והשתתף במספר פרויקטים של המכון, ובהם הוצאתו החדשה של ספר ארבעה טורים וכן פירוש על התלמוד ירושלמי.

בשנת 2010 עלה שמו על ידי מפלגת ש"ס כמועמד למשרת מנהל בתי הדין הרבניים, ומשלא נבחר עלה שמו לכהונת הרב הספרדי של העיר פתח תקווה. ב-21 בפברואר 2012, לאחר 15 שנים שבהן לא היה רב ראשי ספרדי בפתח תקווה וכשלוש שנים שבהן לא היה רב ראשי כלל לעיר, נבחר הרב אטיאס לתפקיד, יחד עם עמיתו האשכנזי, הרב מיכה הלוי. לאחר בחירתו עתר יושב ראש המועצה הדתית בעיר לבג"ץ לפסול את הבחירה, בטענה שהוא הודר מוועדת הבחירות מטעמים פוליטיים. בית המשפט העליון הוציא צו על תנאי המורה לשר הדתות להסביר כיצד התנהל הליך הבחירה, ולאחר הדיון פסק הבג"ץ שהמינוי היה תקין.

מתגורר בשכונת גני הדר עמישב בפתח תקווה. אחיו הבכור, הרב אברהם אטיאס, משמש כדיין בבית הדין של הרב נסים קרליץ. אחיו הצעיר הוא השר לשעבר אריאל אטיאס.

==קישורים חיצוניים==

* 
* 

==הערות שוליים==

קטגוריה:דייני בתי הדין הרבניים
קטגוריה:פתח תקווה: רבנים ראשיים
קטגוריה:אבות בתי דין
קטגוריה:רבנים ספרדיים ישראלים
קטגוריה:ישראלים שנולדו ב-1968
רגליים לדבר

רגליים לדבר הוא ביטוי שנתנו חז"ל בהלכה לאומדנא המתבססת על צירוף שני מקרים שנראה כי יש קשר ביניהם ועשויים להורות על מעשה מסוים או על תופעה מסוימת.
==דוגמאות==
*בהלכות איסור והיתר: על פי ההלכה, קיים כלל כי "אין דבר שבערווה פחות משניים", כלומר לא ניתן להתיר או לאסור אשה אלא על סמך עדותם של שני עדים. לעומת זאת, קובעת התורה כי אשה שבעלה התרה בה "אל תסתרי עם פלוני" (פעולה הנקראת "קינוי") ונתייחדה עמו ("סתירה") היא נאסרת על בעלה לא רק מספק שמא זנתה עמו, אלא עשו ספק זה כוודאי לכל דבר. ההסבר לכך הוא שרגליים לדבר שזינתה עם הנואף שעמו נסתתרה, שהרי הבעל ביקש והזהיר אותה לא להתייחד עמו ומשנתייחדה עמו למרות זאת נראה כי אכן זינו יחד.

*בהלכות טומאה וטהרה: "שכונת קברות" הוא מושג הלכתי, החל על כל מקום שבו נמצאו שלושה מתים במרחק של בין ארבע לשמונה אמות. במסכת אהלות נפסק, דרך הבדיקה של המוצא מת. כאשר אדם מת, עליו לקחת רק את גופו ואת עפר תבוסתו, בו נספגת הליחה שבגופו, - כל העפר התיחוח שמתחתיו, בנוסף לשלושה טפחים שאותם הוא חופר מתחת לעפר התיחוח. אך אם מצא שלושה מתים, ובין מת לשני יש מרחק של בין ארבע לשמונה אמות, יש להניח כי ככל הנראה במקום זה הייתה מערת קבורה, הנקראת בלשון חז"ל "שכונת קברות". במקרה כזה, קובעת המשנה כי יש לבצע בדיקת עשרים אמה מכל צדדי המת לבדוק אם אין מת נוסף. אם מצא מת נוסף, המצב חמור יותר: שכן, למרות שאכן ייתכן שהמת שייך לאותה מערה שנקבר הראשון, (שהרי לשם כך מתבצעת הבדיקה, כדי לגלות האם המערה ממשיכה עד העשרים האמות הבאות), הרי שחז"ל חששו שמא מת זה שייך למערה אחרת, חדשה, כך שמדובר בשתי מערות נפרדות.

בעצם, חשש זה אינו מובן, שהרי לו היה נמצא אותו מת עצמו לבדו, בשדה אחר, לא היה עלינו לבצע בדיקת עשרים אמה. אלא שאת ההסבר לכך, שבמקרה שהמת נמצא באותה שדה בו נמצא מת אחר, קובעים חז"ל שרגליים לדבר; כלומר, 1. כאשר אנו מוצאים מערת קבורה במקום מסוים, ייתכן מאוד שיש בשדה זה מערות קבורה נוספות. 2. צירוף העובדה, שכבר נמצא עוד מת, הרי שקיים חשש יותר מסביר, שקיימת בשדה זו מערת קבורה נוספת, ולכן עלינו לבצע בדיקת עשרים אמה נוספת, עד שימצאו עשרים אמה ריקות מקבר.

*עוד כלל בהלכות טומאה וטהרה: "זב" הוא גבר שאברי המין שלו לקו במחלה הנקראת "זיבה", והדבר קרה מספר פעמים. על פי החוק המקראי, עליו להמתין עד שיעברו שבעה ימים רצופים ללא הפרשה זו ("שבעה נקיים"), ואז עליו לטבול במעיין ולהקריב קורבנות.

:מכיוון שטומאת זיבה חלה רק כאשר הזיבה נגרמת כתוצאת ממחלה ודווקא בכלי הזרע ולא בחולשה כללית של הגוף וגם לא זיבה הנגרמת כתוצאה מגורם חיצוני (שאינו מחלה), לכן, אם ידוע שגופו נחלש כתוצאה מאכילה או שתייה מרובה או שאכל ושתה דברים הגורמים לזרע לזוב, או שהתאמץ לסחוב דברים כבדים או שקפץ, או שהרהר מחשבות בענייני יחסי אישות או שראה מראה של אשה יפה שמראה עשוי להשפיע על כלי הזרע, אין הוא נחשב לזב. קיימות אף דעות מקלות יותר של רבי יהודה ורבי עקיבא, רבי יהודה סובר שאף הרואה בהמה חיה או עוף מתעסקים ביחסי מין או שראה בגדים נאים צבועים של נשים ניתן לתלות בכך את הזיבה, והגדיל להקל רבי עקיבא הסובר שכל שהזב אכל או שתה משקה כל שהוא באותו יום בו ראה את הזיבה, ניתן לתלות באכילה או שתייה מועטת זו את הזיבה.

:אם כי, כלל זה קיים רק לפני שחלה על הזב טומאת זיבה. אך משהחלו לחול עליו דיני טומאת זיבה, לאחר שראה בוודאי זיבה פעם ראשונה ושנייה, אם ראה שוב זיבה שלישית אין בודקים אם אכל או שתה הרבה, אלא רגליים לדבר שהוא חולה במחלת הזיבה וששני המקרים קשורים זה לזה.

==הערות שוליים==

קטגוריה:כללים ועקרונות בהלכה
קטגוריה:ניבים וביטויים חז"ליים
תמרון מעבר ירחי

מסלול המעבר הירחי בטיסת [[אפולו 8.]]
מסלול המעבר ששימש את חלליות [[תוכנית ריינג'ר. חלליות הריינג'ר ביצעו תיקון מסלול באמצע המסע על מנת להתרסק (במכוון) על הירח.]]
תמרון מעבר ירחי (באנגלית: Trans Lunar Injection ובקיצור TLI) הוא תמרון מסלולי המשמש לשליחת חלליות אל הירח.

מסלול מעבר טיפוסי אל הירח דומה למסלול הוהמן, אך גם מעברים באנרגיה נמוכה נמצאים בשימוש. למשימות חלל קצרות, ללא הפרעות ממקורות חיצוניים מלבד מערכת כדור הארץ והירח, מסלול הוהמן מהיר הוא יותר מעשי.

חללית מבצעת תמרון TLI כדי להתחיל מסלול מעבר אל הירח ממסלול חנייה נמוך סביב כדור הארץ. תמרון ה-TLI, המבוצע על ידי הפעלת מנוע, מגביר את מהירות החללית ומשנה את מסלולה ממסלול לווייני נמוך למסלול אליפטי גבוה, עם אפוגיאה הקרובה לרדיוס מסלול הירח סביב כדור הארץ. התמרון מתוזמן כך שהחללית תגיע לאפוגיאה בערך באותו זמן בו הירח מגיע לאותה נקודה במסלולו. כאשר מגיעה החללית לאפוגיאה, היא נלכדת בשדה הכבידה של הירח ומבצעת יעף היפרבולי על פני הירח.

במידה ורוצים להכניס את החללית למסלול סביב הירח, על החללית לבצע הפעלת מנוע נוספת בעת ביצוע היעף, שתאט את מהירות החללית ותגרום לה ל"הילכד" סביב הירח.

במקרים מסוימים ניתן לתכנן תמרון TLI כך שהחללית תבצע "לופ" סביב הירח ותחזור לכדור הארץ. מסלול זה נקרא "מסלול חזרה חופשית", והוא מאפשר לשלוח חללית להקיף את הירח ולחזור לכדור הארץ בעזרת בעירת מנוע יחידה (זאת שמוציאה אותה ממסלול כדור הארץ אל עבר הירח). אפשרות מסלול החזרה החופשית מוסיפה משנה בטיחות למשימות מאוישות המשוגרות אל הירח. מסלול זה אכן שימש את משימת אפולו 13 שנתקלה בקשיים במהלך טיסתה אל הירח באפריל 1970, והשתמשה במסלול החזרה החופשית על מנת לחזור לכדור הארץ.

החללית הראשונה שהשלימה בהצלחה תמרון TLI היא הגשושית הסובייטית לונה 1, ב-2 בינואר 1959. החללית המאוישת הראשונה שהשלימה את התמרון, ובכך הפכה לחללית המאוישת הראשונה שעזבה את שדה הכבידה של כדור הארץ, הייתה החללית אפולו 8 האמריקאית, ב-21 בדצמבר 1968.

הגשושית בראשית הגיעה לירח בצורה זו.

==ראו גם==
* מסלול הוהמן
* מסלול מעבר למסלול גאוסטציונרי (GTO)
* שלב העזיבה של כדור הארץ

קטגוריה:מדעי החלל
קטגוריה:הירח
אגם דזיאני

אגם דזיאני (בצרפתית: Lac Dziani; בקומורית: Dziani Dzaha) הוא אגם לוע הממוקם במיוט שבצפון מצר מוזמביק. זהו אגם מוקף יערות שנוצר ממילוי לוע הר געש רדום במי גשמים וכן במים שהגיעו מהאוקיינוס ההודי שנמצא כ-200 מטר ממנו.

==קישורים חיצוניים==

דזיאני
דזיאני
קטגוריה:מיוט: גופי מים
דזיאני
האל דייוויד

הארולד ליין "האל" דייוויד (באנגלית: Harold Lane "Hal" David; 25 במאי 1921 – 1 בספטמבר 2012) היה פזמונאי יהודי-אמריקאי. ידוע במיוחד בשיתוף הפעולה שלו עם המלחין ברט בכרך. בין להיטיהם הידועים "Raindrops Keep Fallin' on My Head", "I'll Never Fall in Love Again", "Do You Know the Way to San Jose", "Walk On By", "What the World Needs Now Is Love", "I Say a Little Prayer" ואחרים.

== תולדות חייו ויצירתו ==
דייוויד נולד בברוקלין, ניו יורק.

כבר משנות הארבעים כתב לזמרים מוכרים בהם גאי לומברדו. ב-1951 קיבל לראשונה קרדיט לכתיבתו לסרט הקולנוע "Two Gals and a Guy".

בשנת 1957 פגש במרכז כתיבת השירים בניו יורק, בניין בריל, את המלחין ברט בכרך והשניים החלו להפיק שרשרת להיטים, שהראשון בהם היה "The Story of My Life". בשנות השישים המוקדמות כתבו השניים מעל 100 שירים. באון שנים פעל צמד הכותבים במקרים רבים יחד עם הזמרת דיון וורוויק, זמרת בוגרת קונסרבטוריון שהשניים חשבו עליה כמבצעת בעת כתיבת יצירותיהם. שיתוף הפעולה ביניהם הוליד את אחד הצוותים המצליחים ביותר בתולדות המוזיקה הפופולרית. במשך אותן שנים ביצעה ווריק 38 שירים פרי עטם שנכנסו למצעד בילבורד הוט 100; מהם תשעה ב"עשרת הגדולים".

במשך שנות ה-60 וה-70 מבצעים נוספים פרסמו להיטים רבים פרי עטם של דייוויד ובכרך. בהם דאסטי ספרינגפילד, סילה בלאק, השירלז, הביטלס, הקרפנטרס, אריתה פרנקלין, אייזיק הייז, בי ג'יי תומאס, טום ג'ונס ואנגלברט המפרדינק.

הזוג היה מועמד לפרס אוסקר עבור שיר הנושא לסרטים "מה חדש, חתלתולה?", "אלפי" ולשיר "The Look of Love" מסרט ג'יימס בונד "קזינו רויאל" בביצועה של דאסטי ספרינגפילד. ב-1968 שיתפו דייוויד ובכרך פעולה עם המפיק דייוויד מריק במחזמר ברודוויי "Promises, Promises" שהניב שני להיטים, נעימת הנושא והשיר "I'll Never Fall in Love Again" שבוצע על ידי דיאן ווריק. שנת 1969 היוותה שיא נוסף עבור צמד המחברים כשזכו עם הלהיט "טיפות הגשם ממשיכות ליפול על ראשי" (Raindrops Keep Falling on My Head), מתוך הסרט "קיד וקאסידי" שזכה בפרס האוסקר לשיר הטוב ביותר.

בין השנים 1980–1986 כיהן דייוויד כנשיא האיגוד האמריקאי של מלחינים, כותבים ומו"לים (ASCAP).

ב-1 בספטמבר 2012 מת דייוויד בגיל 91.

== קישורים חיצוניים ==

* 

* [https://web.archive.org/web/20120728110539/http://www.songwritershalloffame.org/exhibits/C7?exhibitId=7 דף באתר היכל התהילה של התמלילנים]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מוזיקאים יהודים אמריקאים
קטגוריה:פזמונאים אמריקאים
קטגוריה:זוכי אוסקר: כותבי השיר המקורי הטוב
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים שנולדו ב-1921
קטגוריה:אמריקאים שנפטרו ב-2012
מגקריוציט

מגקריוציט (= תא בעל גרעין ענק) הוא סוג תא המצוי במח העצם המייצר טסיות דם.
מגקריוציט גדול מתא דם אדום בערך פי 10–15. במהלך התמיינותו הוא משכפל את ה-DNA שלו בלי להתחלק (פוליפלואידיות), דבר שעלול להיראות במיקרוסקופ כמו מספר גרעינים, או גרעין ענק ועל כך שמו.

עם סיום ההתמיינות, המגקריוציט מתחיל לייצר בתוכו טסיות דם, בהשפעת ההורמון תרומבופוייטין. לבסוף מתפרק התא, הכולל בדרך-כלל 2,000–5,000 טסיות, המתפזרות בדם. כשליש מהטסיות יפורקו על ידי הטחול.
טסיות הדם חשובות למערכת הקרישה ולשמירה על הומאוסטזיס על ידי שמירה על נפח הדם.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תא
חוק פו

רגשונים מקובלים באינטרנט]]
חוק פּוֹ, הקרוי על שם ממציאו ניית'ן פו (Nathan Poe), הוא כלל בתרבות האינטרנט הקובע כי באינטרנט, בהיעדר ידיעה על כוונת הכותב (באמצעות הבעת פנים או אינטונציה), לא תמיד ניתן להבדיל בין אמירה רצינית (גם אם היא קיצונית) לבין פרודיה. למשל המשפט "אין על אפל, מת על המוצרים שלהם" - ללא רגשון מתאים, יכול להתפרש כפשוטו, או כביטוי של לעג.

== החוק ומשמעותו ==
חוק פו קובע:

כוונתו של חוק פו היא שפרודיה על משהו היא מטבעה קיצונית, כך שקשה להבחין בין קיצוניות אמיתית לפרודיה. תוצאה נוספת של חוק פו היא תופעה הפוכה: אמונות קיצוניות מובנות בטעות כפרודיה על האמונה.

== היסטוריה ==
חוק פו גובש בשנת 2005 על ידי נייתן פו באתר האינטרנט [http://christianforums.com christianforums.com] בדיון על בריאתנות. המשפט המקורי היה: "ללא סמיילי קורץ או הצגת סימן בולט אחר של הומור, אי אפשר ליצור פרודיה על בריאתנות באופן שמישהו לא יטעה לחשוב שמדובר בדבר האמיתי".

התחושות שהביע פו נכתבו הרבה לפניו, ולכל הפחות בשנת 1983, אז פרסם ג'רי שוורץ פוסט בקבוצת דיון וכתב בו את המשפטים הבאים: 

תקדים נוסף לחוק פו הופיע בקבוצת דיון בשנת 2001. בעקבות הסכמה הידועה של החוק השלישי של ארתור סי. קלארק, כתב אלן מורגן: 

==ראו גם==
* התמוטטות ההקשר

== קישורים חיצוניים ==
* [http://rationalwiki.org/wiki/Poe%27s_Law חוק פו], באתר "Rational Wiki"

== הערות שוליים ==

קטגוריה:תרבות אינטרנט
קטגוריה:אפונימים
הר בנארה

הר בנארה (בצרפתית: Mont Bénara; בקומורית: Mlima Bénara) הוא הנקודה הגבוהה ביותר במיוט, ובכל מחוזות צרפת שמעבר לים, והוא מתנשא לגובה של 660 מטר מעל לגובה פני הים. 
ההר ממוקם בשמורת היערות של הרי בנארה שבדרום האי גרנד טר, ההר מורכב משתי פסגות כשאוכף ביניהם, רום הפסגות הן 660 מטר ו-620 מטר.

==קישורים חיצוניים==
* [http://www.peakbagger.com/peak.aspx?pid=11323 נתוני ההר באתר peakbagger]

קטגוריה:מיוט
בנארה
ב.מ.וו X6

ב.מ.וו X6 הוא רכב פנאי שטח ספורטיבי יוקרתי המיוצר על ידי חברת ב.מ.וו מאז שנת 2008.

רכב ה-X6 מוגדר על ידי ב.מ.וו באופן רשמי כ'רכב קופה פנאי-ספורטיבי', כאשר הוא משלב תכונות של רכב פנאי בהן: גובה הרכב מן הקרקע, גלגלים גדולים, הנעה כפולה ויכולות בתנאי מזג אוויר שונים, לצד עיצוב רכב קופה כגון גג אחורי משופע באופן בולט.

==רקע==
מכונית הקונספט הוצגה בתערוכת המכוניות בפרנקפורט בשנת 2007 כאשר דגם הייצור הרשמי הוצג בתערוכת הרכב של דטרויט בשנת 2008. 

מכונית ה-X6 מיוצרת בעיר גריר בדרום קרוליינה ארצות הברית לצד הב.מ.וו X5 אשר לה פלטפורמה זהה ומשותפת. ה-X6 ארוכה ורחבה יותר מדגם הב.מ.וו X5, אך גם נמוכה יותר באופן משמעותי. בתחילה עוצבה המכונית להכיל ארבעה נוסעים כאשר החל משנת 2011 ניתנת אפשרות גם לחמישה.

בשנת 2009 בתערוכת הרכב הבינלאומית של ניו יורק הוצגה גרסת ה-M ל-X6 אשר נקראת X6M, גרסה קיצונית בעלת ביצועים גבוהים לדגם ה-X6. בנוסף בתערוכת פרנקפורט בשנת 2009 הוצגה ה-ActiveHybridX6, גרסת הנעה היברידית לצד הסדרה 7 היבריד. גרסת הדיזל הוצגה באפריל 2009.

==גרסאות==
===בנזין===
מבט מאחור
פנים המכונית
הדגמים הראשונים שיוצרו היו שני דגמי בנזין, דגם ה-xDrive35i אשר לו מנוע 6 צילינדרים טורי בנפח 3.0 ליטרים עם מגדש טורבו כפול אשר הספקו 302 כ"ס. מנוע זה נמצא גם בשימוש סדרות 1, 3 ו-5 של החברה. דגם הבנזין הנוסף הוא דגם ה-xDrive50i הבכיר, אשר לו מנוע V8 חדש עם שני מגדשי טורבו בנפח 4.4 ליטרים אשר הספקו 402 כ"ס. המכונית מאיצה מ-0 ל-100 קמ"ש ב-5.4 שניות ומהירותה המרבית מוגבלת אלקטרונית ל-250 קמ"ש. 

===X6 M===
גרסת הקצה של הב.מ.וו X6, לה מנוע V8 עם שני מגדשי טורבו בנפח 4.4 ליטרים אשר הספקו 547 כ"ס ב-6000 סל"ד. תיבת ההילוכים של הרכב היא תיבת 6 הילוכים רובוטית כאשר מנופי העברת הילוכים עשויים אלומיניום ונמצאים מאחרי ההגה. לרכב מערכת מיתלים דינמיים וחישוקי סגסוגת בגודל 20 אינץ'. המכונית מאיצה מ-0 ל-100 קמ"ש ב-4.7 שניות ומהירותה המרבית מוגבלת אלקטרונית ל-250 קמ"ש.

מכונית ה-X6 M שימשה בשנים 2010-2009 כרכב הבטיחות (Safety Car) של מרוצי אופנועי הגרנד פרי.

===דיזל===
למכונית ה-X6 שלוש גרסאות מנוע טורבו דיזל בנפח 3 ליטרים. גרסת ה-xDrive30d אשר לה הספק של 231 כ"ס. גרסת ה-xDrive35d לה הספק של 282 כ"ס, וגרסת ה-xDrive40d לה הספק של 301 כ"ס.

===היבריד===
ל-X6 היבריד מנוע V8 כפול מגדשי טורבו בנפח 4.4 ליטרים אשר הספקו 407 כ"ס, לצד שני מנועים חשמליים, כאשר בסה"כ הספק המכונית הוא 485 כ"ס. המכונית מאיצה מ-0 ל-100 קמ"ש ב-5.6 שניות ומהירותה המרבית מוגבלת אלקטרונית ל-250 קמ"ש.

== קישורים חיצוניים ==

* [http://www.bmw.co.il/ אתר היבואן בישראל]

קטגוריה:רכבי שטח ופנאי גדולים
קטגוריה:דגמי מכוניות שהושקו ב-2008
X6
קטגוריה:כלי רכב גרמניים
התמים (כתב עת)

התמים היה כתב עת שיצא על ידי איגוד תלמידי התמימים – האיגוד של תלמידי ובוגרי ישיבות תומכי תמימים של חסידות חב"ד. כתב העת יצא לאור בוורשה בשנים תרצ"ה-תרצ"ח (1934-1938). סה"כ יצאו שמונה גליונות של "התמים", עד שהוצאתו לאור נפסקה עקב פרוץ מלחמת העולם השנייה.

הגיליונות יצאו לאור בברכת אדמו"ר הריי"צ. כפי שנכתב בפתח הגיליון הראשון, מטרת הגליונות היו להיות כתריס בפני העיתונים וכתבי העת הרבים ששטפו אז את הרחוב היהודי, וחשפו אותו לדעות שליליות לדעת עורכי הגיליון, וכן להוות במה שתאחד את תלמידי הישיבה שנתפזרו במהלך השנים ברחבי העולם.

הרוב המוחלט של החומר שנדפס בשמונת הקבצים שיצאו הוא תורני-חסידי. המדורים בעלונים היו : המיוחדים לכך: אגרות קודש; שערי חסידות; שערי תורה; חידושי תורה; שערי ישיבה; דברי ימי החסידים. בקבצים נדפסו גם כתבי יד מאדמור"י חב"ד הקודמים, כתבי יד שנמצאו בגניזה החרסונית, ומכתבים עכשוויים מהאדמו"ר הריי"צ.

את מדור 'שערי חסידות' ערך מזכירו של הריי"צ ר' יחזקאל פייגין, את מדור 'שערי תורה' ערך ר' יהודה אבר מראשי הישיבה (שניהם נספו בשואה). העורך הכללי היה ר' שמואל זלמנוב, שבאותם ימים ניהל את הישיבה בפועל.

בשנת תשל"א, הוציאה הוצאת קה"ת את שמונת עלוני התמים, בדפוס צילום, בשני כרכים.

משנת תשס"ג החלה הוצאת בית משיח בשיתוף עם ארגון את"ה העולמי להוציא גליונות ברוח דומה תחת אותו השם במתכונת דו חודשית.

==קישורים חיצוניים==
* 
* הרב יהושע מונדשיין, [http://www.shturem.net/index.php?section=blog_new&article_id=93&lang=hebrew מה"אח" עד "כפר חב"ד"], סקירה ומבט על עיתוני חב"ד בעבר ובהווה, באתר שטורעם

קטגוריה:עיתונות חרדית
קטגוריה:ישיבות תומכי תמימים - חב"ד
קטגוריה:כתבי עת תורניים
קטגוריה:כתבי עת חב"דיים
הרי אייפל

מיקום הרי אייפל במפת גרמניה
הרי אייפל הם רכס הרים נמוך במערב גרמניה ובמזרח בלגיה. הרכס משתרע בדרום מערב נורדריין וסטפאליה, בצפון מערב ריינלנד-פפאלץ ובחלקה הדרומי של הקהילה דוברת הגרמנית של בלגיה.
נוף בהרי אייפל

==קישורים חיצוניים==

* [http://www.diederich.com/EifelDistrict.htm רקע היסטורי על הרי אייפל] 
* 

קטגוריה:קצרמר גאוגרפיה של בלגיה
קטגוריה:נורדריין-וסטפאליה: גאוגרפיה
קטגוריה:ריינלנד-פפאלץ: גאוגרפיה
קטגוריה:ולוניה: גאוגרפיה
אמיליו גאבה

אמיליו גאבה (באיטלקית: Emilio Gabba; 31 במרץ 1927 - 12 באוגוסט 2013) היה היסטוריון איטלקי שהתמחה בהיסטוריה של רומא העתיקה ושימש כפרופסור באוניברסיטת פאביה.

סיים את לימודיו לתואר ראשון בשנת 1948 באוניברסיטת פאביה. בשנים 1955–1958 היה עוזר הוראה באוניברסיטת פאביה. בין השנים 1958 ל-1974 לימד באוניברסיטת פיזה והיה ראש המחלקה להיסטוריה עתיקה ודיקן הפקולטה למדעי הרוח. מחקריו עסקו בין השאר בשינויים החברתיים והכלכליים ברומא בתקופת הרפובליקה האמצעית והמאוחרת. שימש כפרופסור אורח באוניברסיטת פנסילבניה, אוניברסיטת קליפורניה בברקלי, אוניברסיטת אוקספורד וכעמית מחקר במכון למחקר מתקדם. הוא ביקר מספר פעמים בישראל ומסר הרצאות אורח באונבריסטאותיה. היה חבר באקדמיה הלינסאנית.

גאבה נפטר ב-12 באוגוסט 2013.

==קישורים חיצוניים==
* [https://www.ae-info.org/ae/Member/Gabba_Emilio קורות חיים של אמיליו גאבה], באתר האקדמיה של אירופה
* 

==הערות שוליים==

קטגוריה:היסטוריונים איטלקים
קטגוריה:איטלקים שנולדו ב-1927
קטגוריה:איטלקים שנפטרו ב-2013
אגם לוע

אגם Tianchi ב[[קוריאה הצפונית]]
צילום לוויין של אגם טובה
אגם [[קרייטר לייק באורגון]]
אגם לוע הוא אגם הנוצר בלוע הר געש כאשר פוסקת פעילותו הגעשית. אגם לוע נוצר גם במאר (אגם מאר) ובקלדרה (אגם קלדרה). המבנה הקעור אוגר את הנוזלים שאינם מתנקזים ממנו, ונוצר אגם שעומקו מבטא את כמות המשקעים, את מידת החלחול ואת מידת האידוי, כאשר הגובה המרבי הוא שפת הלוע. לעיתים נוצרים אגמי לוע בהרי געש פעילים. אגם כזה נקרא "אגם געשי", ומימיו חומציים בדרך כלל בגלל ריכוז גבוה של גזים געשיים המומסים בו. אגמים הנוצרים במכתשי פגיעה שנוצרו מפגיעת מטאוריטים נקראים "אגמי מכתש".

==אגמי לוע בעולם==
*אגם הלוע המוכר ביותר הוא קרייטר לייק (Crater Lake) שהחל להיווצר לפני כ-7,700 שנים באורגון, ארצות הברית. האגם, שעומקו 594 מטרים, נוצר בקלדרה של הר מזאמה ומתמלא מגשמים ומהפשרת שלגים שיורדים באזור. קרייטר לייק הוא האגם העמוק ביותר בארצות הברית, ונחשב אחד האגמים עם המים הנקיים ביותר בעולם.
*בהר הגעש הגבוה בעולם אוחוס דל סלאדו שבצ'ילה נוצר אגם זמני בעומק 100 מטר ברום 6,390 – האגם הגבוה ביותר בעולם מכל סוג שהוא.
*אגם טובה שבאינדונזיה, ששטחו עולה על 1,000 קמ"ר, נוצר לפני כ-70 אלף שנה לאחר התפרצות-על שיצרה קלדרה.
*אגם סילזאן שבשוודיה הוא אגם מכתש.

==סכנות==
על אף מראם השלו, באגמי לוע טמונות סכנות:
*האגם ברואפהו נוצר ממי הפשרת שלגים המתנקזים אליו. בעקבות התחממות כדור הארץ עלה האגם על גדותיו ב-2007 וגרם ללהאר.
*אגם ניוס בצפון קמרון הפנה בשנת 1986 את תשומת לב הקהילה המדעית לאגמי לוע געשיים, הממיסים במימיהם כמות גדולה של CO<sub>2</sub>. בעקבות רעידת אדמה שהתרחשה באותה שנה נוצרה מפולת בוץ בתוך האגם. המפולת שחררה לאטמוספירה גזים רעילים, ששאיפתם גרמה למותם של יותר מ-1,700 בני אדם.

==אגמי לוע בישראל==
*בצפון רמת הגולן מצויה בריכת רם – הנחשבת ללוע מסוג מאר שנוצר בו אגם מהיקוות מי גשמים.
*ברמת הגולן מצויות גם הג'ובות – שם מקומי לשקעי לוע, שחלקם קרסטי והם נוצרו בעקבות המסה של סלעי גיר, ואחרים – מארים או דיאטרמים. הידועים בהם: הג'ובה הגדולה ביער אודם וחלונות שמיר במורדות המערביים של רמת הגולן, מול קיבוץ שמיר.

==לקריאה נוספת==
*פרופסור משה ברור, "ימת לוע", לקסיקון גאוגרפי, (עמ' 10), הוצאת יבנה, תשס"א

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:גאולוגיה
אסתר והמלך

אסתר והמלך הוא סרט אמריקאי/איטלקי משנת 1960 שנכתב, הופק ובוים על ידי ראול וולש. הסרט הופץ על ידי פוקס המאה ה-20 ומתבסס על הסיפור בתנ"ך של מגילת אסתר. ג'ואן קולינס שיחקה את אסתר בסרט.

== עלילה ==

עלילת הסרט היא על בסיס הסיפור המקראי עם מספר שינויים. הסרט מתרחש בפרס במאה הרביעית לפני הספירה. אחרי שאשתו של המלך מוצאת להורג, אסתר מגיעה אל המלך אחשוורוש שהתאלמן לאחרונה. המלך מנסה לדכא ולהביס את מסע השנאה נגד היהודים על ידי השר הרשע שלו, המן (סרג'יו פאנטוני). לפני שהמלך יכול להתאחד עם אסתר כדי להביס את המן הרשע, קורות כמה הרפתקאות ואישה נוספת, אטרקטיבית, מתחרה על תשומת הלב.

== שחקנים ==
* ג'ואן קולינס - אסתר
* ריצ'רד איגן - המלך אחשוורוש 
* דניס אודיאה - מרדכי
* סרג'יו פנטוני - המן
* רנאטו בלדיני - קילדרייטס
* גבריאל טינטי - שמואל
* רוזלבה נרי - קרש
* דניאלה רוקה - המלכה ושתי
* פולקה לולי - טוביה
* ריק באטגליה - שמעון

== ראו גם ==
* לילה אחד עם המלך

== קישורים חיצוניים ==

* [http://www.archive.org/details/PublicdomainGalateaFilmandTitanusEstherandtheKing אסתר והמלך] להורדה בחינם מארכיון האינטרנט 

קטגוריה:סרטי 1960
קטגוריה:סרטים אמריקאיים
קטגוריה:סרטי תנ"ך
קטגוריה:מגילת אסתר
קטגוריה:סרטי פוקס המאה ה-20
אלדן

אלדן היא חברת ליסינג, השכרה ומכירת רכב. קבוצת אלדן פעילה במגוון רחב של תחומים: השכרת רכב בארץ, ליסינג תפעולי, ליסינג פרטי, השכרת רכב בחו"ל, מכירת רכב, ביטוח, מלונאות ושינוע כלי רכב והחזקות. החברה מחזיקה ברשותה צי של יותר מ-30,000 כלי רכב ומונה כ-24 סניפים מאילת ועד קריית שמונה ומוקדי הזמנות לתיירים בלונדון ופריז.

אלדן היא חברה ישראלית פרטית אשר נמצאת בבעלותו של יוסי דהן, ומנוהלת באופן משותף על ידי שי דהן, מנכ"ל תחום רכב ומומי דהן, מנכ"ל תחום מלונאות ונדל"ן.

== היסטוריה ==
חברת אלדן נוסדה על ידי יוסף דהן בשנת 1967 כחברת השכרת רכב באשקלון, שם נתנה מענה לצורכי התיירים שהגיעו לנפוש בעיר. בשנת 1980 הרחיבה אלדן את פעילותה בישראל ופתחה סניפים נוספים, הראשון שבהם בתל אביב. בשנת 1986 פתחה החברה סניף בנמל התעופה בן-גוריון. בתחילת 1987 היו לאלדן עשרה סניפים בישראל והיא הייתה חברת השכרת הרכב הרביעית בגודלה בישראל, והגדולה ביותר שהייתה בבעלות ישראלית. באותה שנה הרחיבה אלדן את פעילותה לחו"ל כאשר פתחה סניף בפריז. נכון ל-2013, קבוצת אלדן מונה 24 סניפי מכירה והשכרת רכב מאילת ועד קריית שמונה ומוקדי הזמנות לתיירים באנגליה ובצרפת. כמו כן, קבוצת אלדן פועלת כיום בענף המלונאות ובבעלותה מלון אלדן ירושלים ומלון Verlain בפריז והיא פועלת גם כן בענף הביטוח לרכב ולדירה.

== אלדן שירותי דרך ==
לוגו החברה
אלדן שירותי דרך בע"מ הוקמה בשנת 1995 כאגף באלדן השכרת רכב, ובשנת 1998 התאגדה לחברה נפרדת בשם “אלדן שירותי דרך” בבעלות החברות תעבורה ואלדן.

מאז שנת 1998 החברה פועלת בתחומי שירותי דרך לרכב, הובלת רכב, גרירה, חילוץ ועבודות מנוף.

מנכ"ל החברה מאז שנת 1998 הוא משה כהן.

לרשות החברה צי של כ-130 משאיות המאפשרות הובלת מגוון כלי רכב וציוד כגון: מכוניות, משאיות, כלי צמ"ה ובמות הרמה, וכן צוות מחלצים על גבי קטנועים ורכבי גרר קטנים לשירות מהיר כולל חניונים סגורים. בחברה מועסקים כ-150 עובדים.
סניף אלדן
== קישורים חיצוניים ==
* 

* [http://www.eldanhotel.co.il מלון אלדן]
* [https://www.eldan-rs.co.il האתר הרשמי של אלדן שירותי] דרך

==הערות שוליים==

קטגוריה:חברות השכרת רכב
קטגוריה:חברות ישראליות
קטגוריה:ישראל: חברות שהוקמו ב-1967
כסף פיאט

כסף פיאט (מלטינית: fiat, "כך ייעשה") הוא סוג של מטבע שאינו מגובה בסחורה כלשהי כגון זהב או כסף. הוא בדרך כלל מוגדר על ידי הממשלה המנפיקה כהילך חוקי. לאורך ההיסטוריה, כסף פיאט הונפק על ידי בנקים מקומיים ומוסדות אחרים. בעידן המודרני, כסף פיאט מונהג בדרך כלל על ידי רגולציה ממשלתית. במקום בו המטבע המקומי הוא כסף פיאט, משתמשים במושג "מטבע פיאט".

מקורו של כסף פיאט הוא בסין של המאה ה-11, בתקופה בה שלטו שושלת מינג ושושלת יואן.

באופן מסורתי, הכסף שאינו פיאט היה עשוי ממטבעות של מתכות יקרות או שהיה המחאה כלשהי הצמודה לערך המתכות. במלחמות שונות בארצות הברית היה מחסור במתכות, בין השאר כי שילמו בהן כדי לקנות נשק או שיצקו מהן נשק ודברים אחרים. כך נעשה מעבר לכסף נייר, שבתחילה היה בולי דואר ואיגרות חוב ממשלתיות. אולם עד סוף מלחמת העולם השנייה לא היה זה כסף פיאט רשמי כפי שהוא היום.

בשנת 1944 נחתם בארצות הברית הסכם ברטון-וודס, שהצמיד בין המטבעות העולמיים לדולר האמריקאי ובין הדולר לבין זהב. ב-1971 לחמה ארצות הברית במלחמת וייטנאם, ולצורך מימון המלחמה ביצעה הדפסת דולרים ללא גיבוי זהב. בשנה זו נשיא ארצות הברית דאז, ריצ'רד ניקסון, ביטל חד-צדדית את הסכם ברטון-וודס וכך ביטל את הצמדת המטבעות לזהב. מאז מרבית המטבעות בעולם הם מטבעות פיאט, כולל הדולר והאירו.

==ראו גם==
* אסינייאט
* ביטקוין – מטבע (שיטת תשלום) שאחד ממאפייניו הוא שאינו מטבע פיאט

==קישורים חיצוניים==
* 

קטגוריה:כסף (אמצעי תשלום)
קטגוריה:מדיניות מוניטרית
League of Legends

הלוגו הקודם של המשחק
League of Legends (בתרגום חופשי לעברית: ליגת האגדות; נקרא גם בקיצור LoL) הוא משחק "זירת קרב מרובת משתתפים" (MOBA), שיצא לאור ב-27 באוקטובר 2009 על ידי חברת Riot Games. המשחק מבוסס על הרחבת-מעריצים שפיתחו יוצריו קודם למשחק DotA. המשחק חינמי ומבוסס על מודל Freemium. ניתן לשלם ולרכוש הרחבות קוסמטיות למשחק, אך לא עזרים המקנים יתרון. המשחק צבר פופולריות רבה מאז יציאתו וביולי 2012 הפך למשחק המחשב המשוחק ביותר בעולם.

==משחקיות==
League of Legends או בקיצור LoL, הוא משחק זירת קרב מקוונת מרובה משתתפים (MOBA) בו השחקן שולט בדמות ("champion") עם סט של יכולות ייחודיות לכל דמות שונה. נכון לשנת 2023, יש למעלה מ-160 דמויות במשחק. במהלך המשחק, השחקן צובר רמות על ידי צבירת נקודות ניסיון (XP) באמצעות הריגת אויבים. ניתן לרכוש פריטים כדי להגביר את כוחם של השחקנים, והם נקנים עם זהב, ששחקנים צוברים לאורך זמן. ניתן להרוויח זהב על ידי הריגת המניונים של הקבוצה היריבה, שחקנים אחרים או מבני הגנה ("Turrets") של הקבוצה היריבה. במצב המשחק הראשי, Summoner's Rift, יש 2 קבוצות כל אחת בעלת חמישה שחקנים, כאשר לכל שחקן בכל קבוצה יש את התפקיד: Top, Jungle, Mid, Bot, Support לכל תפקיד יש דרך שונה לשחק ודמויות מסוימות שמתאימות לו וחלק במפה שעליו הוא צריך להגן. פריטים נרכשים דרך תפריט חנות הזמין לשחקנים רק כאשר הדמות שלהם נמצא בבסיס הקבוצה. הקבוצה המנצחת היא הקבוצה שהרסה את המבנה הראשי של הקבוצה השנייה, שנמצא באמצע הבסיס של הקבוצה השנייה.

המשחק כולל שתי מפות קבועות בהן ניתן לשחק: Summoner's Rift ו-Howling Abyss.

קיימים מספר מצבי משחק שונים לחלק מהמפות, אך בכולם מטרת המשחק זהה ורק כמות השחקנים או מהלך המשחק משתנה בהתאם. בנוסף לשתי המפות הקיימות, מתווספות לעיתים מפות זמניות כחלק מאירועים במשחק. בעבר כלל המשחק עוד מצבי משחק קבועים, כגון: The Crystal Scar, אך בשל היותו פחות פופולרי מהשאר, הוסר ב-2016. כמו כן המפה: Twisted Treeline ששמשה בעבר למשחק יחסית מהיר של 3 נגד 3, גם כן הוסרה.

== ראו גם ==
* World of Warcraft
* DotA
* StarCraft
* זירת קרב מרובת משתתפים (MOBA)

== קישורים חיצוניים ==

* 

* 

==הערות שוליים==

קטגוריה:משחקי רשת מרובי-משתתפים
קטגוריה:זירות קרב מרובות משתתפים
קטגוריה:משחקי וידאו משנת 2009
קטגוריה:משחקי וידאו מרובי משתתפים
קטגוריה:משחקי וידאו שפותחו בארצות הברית
דאטא טכנולוגיות

מכונת לספירה ואריזת זרעים-Data Count&Fill S60
חברת דאטא טכנולוגיות איתור (באנגלית: DATA Detection Technologies Ltd) היא חברת טכנולוגיה ישראלית המייצרת ומשווקת מערכות לספירה ומיון של גופים קטנים לתעשיות הפארמה, היהלומים והזרעים.
החברה מייצרת ומשווקת את מוצריה על פני 5 יבשות ומרכזה בקיבוץ צרעה.

==ציוני דרך==
* שנת 2002 - דאטא טכנולוגיות הוקמה על ידי קיבוץ רמת רחל, ובתמיכת המדען הראשי של מדינת ישראל, במטרה לפתח ולייצר מוצרי שקילה ומיון לשוק היהלומים ואבני החן. החברה פיתחה טכנולוגיית שקילה, מוגנת על ידי פטנט בכל העולם.
* שנת 2008 - החברה פיתחה טכנולוגית ספירה אלקטרואופטית ובעקבותיה מערכות למיון וספירת יהלומים זעירים.
* שנת 2009 - החברה הרחיבה את פעילותה לשוק הזרעים העולמי, ובמהרה הפכה לספקית מערכות הספירה המובילה בשוק.
* שנת 2012 - החברה החלה בפיתוח אמצעי ספירה ובקרה לשוק הפרמצבטיקה העולמי.
* שנת 2014 - החברה מפתחת ומייצרת אמצעים לספירה בתפזורת, לאובייקטים מהתחום התעשייתי - Medical Devices, Electronic, Plastics, Moldings, Aerospace, Automotive, Hardware & DIY.

==קישורים חיצוניים==
* 
* [https://www.linkedin.com/company/data-detection-technologies-ltd/ Linkedin]
* [http://www.seedquest.com/news.php?type=company&output=&id_article=10474 החברה ב-SeedQuest]

קטגוריה:תעשיית אלקטרוניקה בישראל
קטגוריה:יהלום
קטגוריה:ירושלים: חברות
קטגוריה:רמת רחל
קטגוריה:צרעה (קיבוץ)
ג'ידאי גקי

[[קוטארו סאטומי בMito Kōmon]]
ג'ידאי גקי (בקאנג'י: 時代劇) הוא ז'אנר יפני של קולנוע, תיאטרון וטלוויזיה של דרמה תקופתית. ה"תקופה" במקרה זה מתייחסת בדרך כלל לתקופת אדו, שלהי התקופה הפיאודלית, בין השנים 1603–1868. סרטים בז'אנר זה מתמקדים בדרך כלל בחיים של סמוראים, איכרים, בעלי מלאכה או סוחרים מתקופה זו. סרטים אלו מכונים לעיתים סרטי צ'מברה, למרות שמדובר בתת-ז'אנר. לז'אנר זה יש מאפיינים ייחודיים הכוללים סוג איפור, שפה ייחודית וכדומה.

רוב סרטי ז'אנר זה מתרחשים באדו (שמה הקודם של טוקיו, בירת יפן כיום). אחרים מציגים את הרפתקאותיהם של אנשים הנודדים ממקום למקום. סדרת הטלוויזיה Zenigata Heiji וAbarenbō Shōgun אופיינית לסגנון הג'ידאי גקי. בסרטי הזטואיצ'י מוצג סגנון המסעות באותה תקופה. 

בין אם נושא התפקיד הראשי הוא סמוראי פשוט או נושא במשרה נכבדת, שיאם של סרטי הג'ידאי גקי הוא בדרך כלל מאבק עם חרב עצומה לקראת סופו של העלילה. הדמות הראשית של העלילה תמיד מנצחת, אם בעזרת חרב או jutte**.

==מאפיינים בג'ידאי גקי==
ישנם כמה מאפיינים הקיימים ברוב סרטי הג'ידאי גקי:
* לרוב עיניהם של הגיבורים מאופרות, ושיער הרשעים בדרך כלל סתור. 
* סגנון הדיבור מיושן, והשפה נוטה להיות פורמלית וארכאית.
* בסדרות טלוויזיה ארוכות כמו Mito Kōmon וZenigata Heiji הגיבורים הראשיים לפעמים משתנים, ללא שיש נימוק ברור לשינוי השחקן. שחקן חדש תופס את מקומו של הישן והעלילה ממשיכה כרגיל. סגנון זה דומה לסדרות טלוויזיה של ג'יימס בונד. 
* בקרבות-חרב, בשעה קבוצה גדולה של לוחמים תוקפת את הדמות הראשית, הם לעולם לא תוקפים יחד. תחילה מפרטת הדמות הראשית את פשעיהם של ה"רשעים". לאחר מכן הם מתחילים לתקוף - יחידים או בזוגות, וכולם מובסים בקלות. הקרבות הללו הם שיא הסרט וסצנות הללו יש מבנה מיוחד משלהם וגם מוזיקה ייחודית. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סוגות בקולנוע
קטגוריה:סוגות בימתיות
קטגוריה:יפן: תרבות
קטגוריה:מילים וביטויים ביפנית
יום דייוויד הקדוש

מצעד יום דייוויד הקדוש ב[[קארדיף, בו מניפים את דגל ויילס (משמאל) ודגל דייוויד הקדוש (מימין)]]
יום דייוויד הקדוש (באנגלית: Saint David's Day; בולשית: Dydd Gŵyl Dewi) הוא חג נוצרי אשר נחוג מדי שנה ב-1 במרץ. דייוויד הקדוש היה קדוש נוצרי שנחשב לקדוש המגן של ויילס, ויום חגו מצוין במה שנחשב כתאריך מותו, ביום הראשון של חודש מרץ.

הקדוש דייוויד נחשב למי שהפיץ את הנצרות בוויילס הקלטית במאה ה-6. יחודו של היום בתור חג לאומי ולשי החל עוד במאה ה-11 בתקופת ההתנגדות הוולשית לכיבוש הנורמני.

היום נחגג על ידי קהילות ולשיות ברחבי העולם ובמיוחד בוויילס עצמה ובבירתה קארדיף. היום מצוין בתהלוכות ופסטיבלים אשר עושים שימוש בסמלים ובמנהגים וולשים מסורתיים. בנוסף, יחידות בצבא הבריטי בעלות זהות ולשית (כמו המשמר הוולשי והרגימנט הוולשי המלכותי) מציינות את יום דייוויד הקדוש בתור היום היחידתי שלהן. סמלו של דייוויד הקדוש מופיע במספר מקומות כחלק מהזהות הוולשית (בין היתר ביחידות צבאיות) ודגלו מונף במספר מקומות לציון חגיגות היום. בנוסף לסמלי דייוויד הקדוש, נפוצים במיוחד הסמל הלאומי של ויילס; הכרישה והפרח הלאומי של ויילס; הנרקיס.

==קישורים חיצוניים==

קטגוריה:מועדים נוצריים
קטגוריה:ויילס: תרבות
קטגוריה:אירועים בחודש מרץ
המדיניות הפיסקלית והמוניטרית של יפן

מדיניות מוניטרית מתייחסת לפיקוח, לנגישות ולעלות של אשראי, בעוד שמדיניות פיסקלית מתייחסת להוצאות הממשלה, למסים ולחוב ציבורי. משרד האוצר אחראי על פיקוח והקצאת המשאבים, על חלוקת ההכנסה בקרב האזרחים, על ייצוב כלכלת יפן ועל קידום צמיחה כלכלית ורווחה.

משרד האוצר מילא תפקיד מרכזי בצמיחה הכלכלית של יפן בתקופה שלאחר מלחמת העולם השנייה. המשרד נקט בגישת "צמיחה תחילה", לפיה חלה הגבלה על הוצאות הממשלה ומרבית המשאבים הופנו לצבירת הון. כך ניתן היה לשמור על מיסים נמוכים ולצמצם את הגירעון בתקציב המדינה, ותוך כך היה מספיק הון להשקעות פרטיות.

==תקציב המדינה==
המדיניות הפיסקלית של יפן מתבססת על התקציב הלאומי, כפי שנקבע על ידי משרד האוצר. לשכת התקציב במשרד מכינה תקציב לשנת הכספים בהתאם לדרישות משרדי הממשלה השונים, ולשכת המס אחראית לחישוב ההכנסות.

מדי שנה מגיש משרד האוצר לדיאט שלושה סוגי תקציבים: התקציב הכללי כולל את מרבית ההוצאות השוטפות הממשלה. התקציבים המיוחדים, המונים כארבעים, כוללים תוכניות ממשלתיות מיוחדות או מוסדות שחשוב להכלילם, למשל יזמות ציבורית, קרנות פנסיה ופרויקטים ציבוריים. הסוג האחרון כולל סוכנויות הקשורות לממשלה, כגון מוסדות בנקאות ושירותים ציבוריים. ההשקעות הממשלתיות בתשתית ובהלוואות למגזר הציבורי והפרטי עומדות על כ-15% מהתל"ג. מיסים מהווים 46.8% מהכנסות המדינה

לאחר התפוצצות הבועה הכלכלית בראשית שנות ה-90 עמדה המדיניות המוניטרית של יפן בפני רפורמה. מכיוון שיפנים רבים הפקידו את חסכונותיהם בבנק הדואר, שהיה בבעלות המדינה, קרא ראש ממשלת יפן דאז, ג'וניצ'ירו קואיזומי, ב-1995 להפרטת הבנק, מכיוון שטען שהחסכונות יסייעו לחיזוק מגזר הבנקאות הפרטי.

==תהליך קביעת התקציב==
לשכת התקציב במשרד האוצר עומד בלב תהליך קביעת התקציב, ומכיוון שכך הוא מהווה מוקד תשומת לב לקבוצות אינטרסים ולמשרדי ממשלה אחרים, המתחרים על משאבים. תהליך קביעת התקציב מתחיל לרוב מעט לאחר תחילת השנה הכספית, המתחילה ב-1 באפריל. משרדי הממשלה וגורמים אחרים מכינים רשימת דרישות תקציב, ולקראת הסתיו בוחנים אותם אנשי לשכת התקציב, בעוד שבכירי משרד האוצר משרטטים את קווי המתאר הכלליים של התקציב. בחורף מפרסם המשרד את טיוטת התקציב, ולאחריו פונים חברי דיאט ומשרדי ממשלה אליו בבקשה לשינוי ההקצאות. לקראת סוף החורף, ולאחר התייעצות בקרב הקואליציה, עובר התקציב את אישור הדיאט.

==ראו גם==
* משרד האוצר (יפן)
* בנק יפן

==קישורים חיצוניים==
* [http://japantax.org/ אתר רשות המיסים של יפן] 
* 

==הערות שוליים==

קטגוריה:יפן: פוליטיקה
קטגוריה:יפן: כלכלה
NHK

מרכז השידור של NHK ב[[שיבויה, טוקיו]]
NHK (ביפנית: 日本放送協会; תעתיק: ניפּוֹן הוֹסוֹ קיוֹקאי), או תאגיד השידור של יפן, הוא ארגון השידור הציבורי של יפן. הרשת, המוכרת ליפנים בראשי התיבות האנגליים, היא תאגיד ציבורי הממומן על ידי הצופים באמצעות אגרת הרדיו והטלוויזיה.

NHK מפעילה שני שירותים של טלוויזיה בכבלים (כללית וחינוכית), שני שירותים של טלוויזיה בלוויין ושלוש תחנות רדיו. בנוסף, מפעילה NHK שירותי שידור בינלאומיים. לערוץ הטלוויזיה של NHK ישנו דמותג המזוהה עימה, הנקרא דומו.

==היסטוריה==
ב-22 במרץ 1925 ערך רדיו יפן את שידור הרדיו הראשון במדינה. בתוכנית הראשונה, שהוקלטה בטוקיו, שודרה מוזיקה יפנית קלאסית, בטהובן ומחזה. בשנה שלאחר מכן נערך השידור השני, בין אוסקה לנגויה.

NHK נוסדה ב-1926, לאחר שמשרד התקשורת מיזג שלושה תאגידי שידור אזוריים. ב-1931 פתחה NHK רשת רדיו נוספת, וב-1935 חנכה תחנת רדיו ששידרה בגלים קצרים, והייתה מיועדת למאזינים מחוץ למדינה. 

עם פרוץ מלחמת העולם השנייה הלאימה ממשלת יפן את כל רשתות השידור ביפן, וכל השידורים הפכו להכרזות רשמיות של המפקדה הקיסרית בטוקיו.

לאחר המלחמה נחקקו שלושה חוקי רדיו חדשים, שהחליפו את חוקי הטלגרף מלפני המלחמה. חוק השידור הגדיר מחדש את תפקידה של NHK, והטיל עליה לחקור את תחום השידור. בנוסף, הבהיר החוק את הבסיס החוקי לשידורים מסחריים, ואיפשר ל-NHK להרוויח ממכירת פרסום. הרשת הכללית של NHK החלה לשדר ב-1950, והרשת החינוכית ב-1959. שידור הצבע הראשון נערך ב-1960.

NHK חנכה את שידורי הלוויין שלה ב-1989, ב-2000 החלה בשידור דיגיטלי לוויני, ושלוש שנים מאוחר יותר החלה בשידורי טלוויזיית קרקע דיגיטלית.

ב-2016 החלה NHK בשידורי ניסיון של פורמט תמונה באיכות 4320p המכונה גם 8K, במטרה להכניס את השימוש בטכנולוגיה למבצעי בשנת 2018 ולשדר את אולימפיאדת טוקיו באיכות תמונה זו.

==אגרת הרדיו והטלוויזיה==
NHK מרוויחה באמצעות אגרת טלוויזיה, שכן חוק השידור היפני קובע שכל מכשיר טלוויזיה המסוגל לקלוט את ערוצי התאגיד חייב בתשלום. עם זאת, החוק אינו כולל ענישה על אי תשלום, וכתוצאה מכך רבים נמנעו מלשלם. לפיכך פתחה NHK בהליך משפטי כנגד המשתמטים מהחוב ב-2006.

==דיווח חירום==
לפי חוק השידור היפני מחויבת NHK לשדר התרעה מוקדמת ודיווחי חירום בעת התרחשות אסון טבע כגון רעידות אדמה וצונאמי. מכיוון שלתאגיד יש רשת של סייסמוגרפים ברחבי המדינה, מסוגלות מהדורות החדשות לדווח על רעידת אדמה 3-2 דקות לאחר שאירעה. כל ההתרעות משודרות בארבע שפות מלבד יפנית: אנגלית, מנדרינית, קוריאנית ופורטוגזית.

==ראו גם==
* שידור ציבורי
* מגדל טוקיו
* התזמורת הסימפונית NHK

==לקריאה נוספת==
<div class="mw-content-ltr">
* Seidensticker, Edward. Tokyo Rising: The City Since the Great Earthquake. Harvard University Press, 1991. .
</div>

==קישורים חיצוניים==

* 

* 
* [http://www.nhk.or.jp אתר NHK] 
* [http://www3.nhk.or.jp/nhkworld/ אתר NHK WORLD]
* [https://web.archive.org/web/20130718174822/http://www.nhk.or.jp/strl/aboutstrl/evolution-of-tv-en/index-e.html The Evolution of TV]

==הערות שוליים==

קטגוריה:ערוצי טלוויזיה יפניים
קטגוריה:זוכי פרס אמי הבין-לאומי: חדשות
קטגוריה:זוכי פרס אמי בפריים טיים: הנדסה
קטגוריה:שידור ציבורי
קטגוריה:אמצעי תקשורת בבעלות ממשלתית
איגוד הנשק הלאומי של ספרד

איגוד הנשק הלאומי של ספרד (בספרדית: La Asociación Nacional del Arma de España; בראשי תיבות: ANARMA) הוא ארגון ללא מטרות רווח הפועל לייצוג בעלי נשק קל בספרד, בעיקר ספורטאים, ציידים ואספני נשק חם וקר (תחום נפוץ מאוד במדינה זו). מכיוון שהחוק הספרדי אינו מאפשר רישוי עבור נשק להגנה עצמית, אלא במקרים יוצאי דופן, רבים הם אזרחי המדינה שברשותם כלי נשק ארוכים בעיקר ע"ב רישוי ציד, כך שמרבית משאבי האיגוד מופנים להגנה על זכויות אזרחים אלה. יש לציין שרישוי ציד בסיסי מאפשר בעלות על עד שישה רובי ציד ושישה רובים בקוטר 22 ("טוטו"), וקל יחסית להשיגו, בעוד שרישוי ציד מתקדם מאפשר גם בעלות על 12 רובים נוספים בקטרים גדולים. בניגוד לישראל, רובי אוויר אינם מצריכים רישוי נשק, ומעטים מבעליהם מאוגדים אלא אם ברשותם כלי נשק נוספים.

בהיות ספרד חברה באיחוד האירופאי, האיגוד מהווה חוליה מקשרת עם מוסדות אירופאים שונים, בין היתר הוא חבר קבע בקרן האירופאית לאספנות נשק (FESAC). אחת ממטרותיו המוצהרות הנה "לוודא שהחקיקה הספרדית בנושא נשק עולה בקנה אחד עם הנורמות האירופאיות". מטרה נוספת היא הגנה על המורשת הלאומית, אותה הוא מגדיר החל מכלי נשק מתוצרת מקומית (כגון אסטרה, סטאר או סארסקטה) וכלה בבעלי מלאכה המתפרנסים מייצורם, כגון אומני יציקת חרבות, מקצוע ההולך ונכחד בספרד ובכלל.

== היסטוריה ==
איגוד הנשק הספרדי נוסד בשנת 2003, במקור על מנת לתת מענה להצעת חוק שתכליתה הייתה הכנסת מגבלות יתר לחקיקה. אולם לאחר שלא הובאה בפני הפרלמנט, איבד האיגוד מכוחו עד להקפאה כמעט מוחלטת של פעילותו.

ב-2010 הוא נחנך מחדש במתכונת שונה, גם הפעם לאחר שהממשלה התכוונה להוביל לחקיקה מצמצמת. בניגוד לפעם הקודמת, הצעת החוק כן הגיעה לקריאה טרומית. מעורבותו של איגוד זה ואחרים הביאה לאימוץ נוסח מרוכך בהרבה, שכמעט ולא פגע בקולקטיב הציידים והספורטאים.

ב-2011 איגוד הנשק הספרדי היה הכוח המניע נגד הצעת חוק נוספת, הפעם בנושא תחמושת ומוצרי פירוטכניקה, צעד שהביא להקפאה מוחלטת של יוזמה זו.
התערבות זו הביאה לעליה בפופולריות שלו בקרב בעלי הנשק במדינה. כיום, בין היתר, האיגוד מנהל קשרים עם ארגונים בינלאומיים שונים, כגון איגוד הרובאים האמריקאי (NRA).

ב-30 באפריל 2012 האיגוד צורף כחבר מן המניין באיגוד הבין-לאומי להגנה על זכויות נשק אזרחי (IAPCAR).

==ארגונים מקבילים במדינות אחרות==
* : איגוד הרובאים הלאומי 
* : ארגון הרובאים הריבוני הקנדי

== קישורים חיצוניים ==
* 

קטגוריה:ארגונים למען זכויות נשק
קטגוריה:ספרד: ארגונים
מסדר השמש העולה

מסדר השמש העולה (ביפנית: 旭日章, תעתיק: קיוֹקוּג'יצוּ-שוֹ) הוא מסדר יפני, שנוסד על ידי הקיסר מוצוהיטו. מסדר זה היה העיטור הראשון שהעניקה ממשלת יפן, שיצרה אותו ב-10 באפריל 1875. העיטור מעוצב כקרני שמש מסביב לשמש העולה - אחד מסמליה המובהקים של יפן.

את העיטור מקבלים אלה שרשמו הישגים ייחודיים ביחסים בינלאומיים, קידמו את תרבות יפן, פרצו דרך בתחומם, תרמו לרווחה החברתית או סייעו לשימור הסביבה. העיטור הגבוה ביותר במסדר השמש העולה קיבל בראשית 2003 מסדר משל עצמו, שנקרא מסדר פרחי הפאולוניה.

המסדר החל להעניק את העיטור בגרסתו המודרנית ללא -יפנים החל ב-1981, ולנשים ב-2003 (עד אז קיבלו נשים את עיטור מסדר הכתר היקר). הענקת העיטורים נעשית על ידי לשכת העיטורים במשרד ראש הממשלה, והיא נעשית בשם הקיסר. ניתן להעניק את העיטור לאדם לאחר מותו.

==דרגות==
עד 2003 הכיל המסדר תשע דרגות, אז הפך עיטור פרחי הפאולוניה למסדר בפני עצמו ובוטלו שתי הדרגות הנמוכות ביותר. באופן מסורתי מלווה את העיטור תעודה רשמית, ולעיתים נדירות יוסיף הקיסר את חתימתו האישית.

==מקבלי העיטור==
רשימת חלקית של חברי המסדר:

85px דרגה ראשונה, עם סרט:
* אדמונד אלנבי
* אדמונד ברטון
* טוקוגאווה יושינובו
* דניאל אינווי
85px דרגה שנייה, עם כוכב זהב וכסף:
* תומאס בלייק גלובר
* ג'אגדיש בהאגוואטי
* לואי ג'ין בולס
* יעקב שיף
* פול נרס
85px דרגה שלישית, עם קרני זהב וסרט צוואר:
* מיילס לאמפסון
* קלינט איסטווד
* רפאל יהודה צבי ורבלובסקי
* יעקב רז
* מאיה פליסצקאיה
* אלחנן הראל
* רוני בורנשטיין
* אריה קוץ
85px דרגה רביעית, עם קרני זהב וורד:
* בוריס אקונין
* ג'ורג' טאקיי
* יורי ליובימוב
* רנה קנוקוג'י

==קישורים חיצוניים==

* [http://www8.cao.go.jp/english/decoration/kyoku.html פירוט העיטורים באתר לשכת העיטורים]
* 

*
*
קטגוריה:יפן: סמלים לאומיים
קטגוריה:יפן: אותות ועיטורים אזרחיים